เคยกินแต่บุฟเฟ่ต์ของร้านนี้ที่สาขาอื่นๆ วันนี้อยากกินน้อยๆหน่อย จึงสั่งชามเดี่ยว

ตอนยืนรอคิว สังเกตุเห็นป้าย บอกว่ารับเฉพาะเงินสด แปลกใจมาก ราคาก็ไม่ใช่ถูกๆ (บุฟเฟ่ต์) ร้านก็อยู่กลางกรุงเทพ เปิดมาก็หลายปีแล้วแต่กลับใช้มุกนี้กับลูกค้า แผนการตลาดของเขาหรือไงนะ

สั่งอาหารไปคนละอย่าง นั่งรอ 10 นาที พนง.เพิ่งจะเดินมาบอก ว่าเมนูนั้น ของหมดแล้ว (ทำไมปล่อยให้รอ 10 นาทีจึงมาบอก มันนานมากเลยนะ หิวมาก) จึงต้องสั่งเมนูอื่นแทน แล้วก็รอร๊อรอ เบ็ดเสร็จแล้ว รออาหารครึ่งชั่วโมง

เราสั่ง sukiyaki don (จำชื่อเป๊ะๆไม่ได้) รสชาติพอใช้ แต่ข้าวนิ่มเกินไปหน่อย ทำให้เวลาที่ราดน้ำ sukiyaki ลงไปบนข้าวแล้วข้าวแฉะเกินไป

จานนี้ 165 ค่ะ
พนง.บริการแบบไม่ค่อยใส่ใจ หลงๆลืมๆคำสั่ง
อาหารช้ามากที่สุด ที่แย่สุดคือรับเงินสดเท่านั้น ไม่ว่าจะสั่งรวมราคาเท่าไหร่

คราวหน้า ไม่มาร้านนี้แล้วแน่นอน